P R O G R A M

O IZMJENAMA I DOPUNAMA PROGRAMA UTROŠKA SREDSTAVA MINISTARSTVA ZA PRIVREDU BOSANSKO-PODRINJSKOG KANTONA GORAŽDE

„PROGRAM PODRŠKE RAZVOJU NEPROFITNIH ORGANIZACIJA BOSANSKO-PODRINJSKOG KANTONA GORAŽDE ZA 2022.GODINU“

**sa ekonomskog koda** **614 300- Tekući transferi neprofitnim organizacijama**

|  |  |  |
| --- | --- | --- |
|  |  |  |
|  |  |  |

**Goražde, septembar 2022.godine**

|  |  |  |
| --- | --- | --- |
|  |  |  |
|  |  |  |

Na osnovu člana 45. Zakona o izvršenju Budžeta Bosansko-podrinjskog kantona Goražde za 2022.godinu (''Službene novine Bosansko-podrinjskog kantona Goražde“, broj:12/21), Zakona o sistemu državne pomoći u Bosni i Hercegovini (“Službeni glasnik BiH” broj: 10/12), Ministarstvo za privredu Bosansko-podrinjskog kantona Goražde donosi:

**P R O G R A M**

o izmjenama i dopunama Programa utroška sredstava Ministarstva za privredu Bosansko-podrinjskog kantona Goražde **„**Program podrške razvoju neprofitnih organizacija Bosansko-podrinjskog kantona Goražde“ za 2022.godinu, sa ekonomskog koda 614 300- Tekući transferi neprofitnim organizacijama.

**TAČKA 1.**

NAZIV PROGRAMA

Naziv Programa je**:** Program o izmjenama dopunama Programa utroška sredstava Ministarstva za privredu Bosansko-podrinjskog kantona Goražde **„**Program podrške razvoju neprofitnih organizacija Bosansko-podrinjskog kantona Goražde“ za 2022.godinu.

**PODACI O PROGRAMU**

Period realizacije programa: 01.01.2022 - 31.12.2022.

Budžetska pozicija: Tekući transferi neprofitnim organizacijama

Ekonomski kod: 614300

Ukupna vrijednost Programa: 50.000. KM

Odgovorna osoba: Ministar za privredu Haris Salković

Pozicija odgovorne osobe: Ministar

Kontakt osoba za Program: Melida Hadžiomerović

Kontakt telefon: +387-38-228-640

Kontakt e-mail: melida.hadziomerovic@bpkg.gov.ba

Internet: [www.mp.bpkg.gov.ba](http://www.mp.bpkg.gov.ba)

Saglasnost na Program o izmjenama i dopunama Programa utroška sredstava Ministarstva za privredu Bosansko-podrinjskog kantona Goražde „Program podrške razvoju neprofitnih organizacija Bosansko-podrinjskog kantona Goražde“ za 2022.godinu u skladu sa članom 45. Zakona o izvršenju budžeta Bosansko-podrinjskog kantona Goražde za 2022.godinu (sl.novine BPK Goražde“, broj:12/21), dala je Vlada Bosansko-podrinjskog kantona Goražde, Odlukom broj: \_\_\_\_\_\_\_\_\_\_\_\_\_\_\_ od\_\_\_\_\_\_\_\_\_\_\_\_.2022.godine.

TAČKA 2.

**OPIS PROGRAMA**

1. Ovim Programom vrši se izmjena i dopuna Programa podrške razvoju neprofitnih organizacija Bosansko-podrinjskom kantonu Goražde za 2022.godinu, broj: 04-11-513-2/22 od 31.03.2022.godine, tako što se dodaje da Ministarstvo za privredu osigurava da se planirana sredstva iz budžeta Bosansko-podrinjskog kantona Goražde koriste na transparentan, specifičan, mjerljiv način u vremenski određenom periodu sa namjerom/svrhom da se podstakne ekonomski razvoj, razvoj strateških ekonomskih djelatnosti, na način koji doprinosi povećanju nivoa životnog standarda i zaposlenosti na području Bosansko-podrinjskog kantona Goražde kao i jačanju kapaciteta Udruženja iz oblasti Ministarstva za privredu BPK Goražde, i njihovih članova.
2. Pružanje podrške obezbjedit će se davanjem pojedinačne državne pomoći s ciljem podrške u radu, poboljšanju uslova iz oblasti ekonomskog osnaživanja, unapređenja kroz edukaciju i osposobljavanje specifičnih ciljnih grupa (osobe sa invaliditetom, žensko i socijalno poduzetništvo, te za očuvanje tradicije, kao i osnaživanje i drugi vid podrške za unapređenje.

**TAČKA 2.**

1. Ovim Programom vrši se izmjena i dopuna Programa podrške razvoju neprofitnih organizacija Bosansko-podrinjskom kantonu Goražde za 2022.godinu, broj: 04-11-513-2/22 od 31.03.2022.godine, tako što se u poglavlju

**(7.2) (Minimalni i Maksimalni budžet po komponentama)** - Za svaki poseban cilj, odnosno za svaku finansijsku komponentu programa, definisan je ukupan iznos i to:

b.- Sufinansiranje projektnih aktivnosti udruženja iz oblasti prometa i komunikacija, kojima je sjedište na području Bosansko-podrinjskog kantona Goražde i to u dijelu unapređenja, osnaživanja i održivosti kako samih udruženja tako i njihovih članova, te je u skladu sa tim po ovoj komponenti planiran ukupan iznos od 10.000 KM.

- Minimalni – maksimalan iznos po ovoj komponenti je do 10.000 KM

c.- Sufinansiranje projektnih aktivnosti udruženja iz oblasti privrede, kojima je sjedište na prostoru Bosansko-podrinjskog kantona Goražde i to u dijelu ekonomskog osnaživanja i unapređenja specifičnih ciljnih grupa (osobe sa invaliditetom, socijalno poduzetništvo, žensko poduzetništvo kroz očuvanje tradicije, kao i udruženja koja okupljaju privrednike sa prostora BPK Goražde i udruženja koja svojim aktivnostima promovišu zaštitu životinja i kojima su lovišta ustupljena na korištenje), kroz razne edukacije, kroz održivost ili neki drugi vid podrške, te je u skladu sa tim po ovoj komponenti planiran ukupan iznos od 10.000 KM.

- Minimalan iznos za dodjelu po ovoj komponenti je 500 KM dok je maksimalan 2.000 KM.

**3. OPĆI i POSEBNI USLOVI** u tački 3.2. **Posebni (specifični) ciljevi Programa** u III tački dodaje:

„ Na ovaj poseban cilj aplicira se isključivo putem aplikacione forme za projekte po raspisanom javnom pozivu“.

**TAČKA 3.**

U implementaciji programa primjenjivaće se restriktivne procedure koje omogućavaju ravnopravno učestvovanje udruženja koja su u nadležnosti Ministarstva za privredu Bosansko-podrinjskog kantona Goražde i koja kumulativno ispunjavaju slijedeće opšte uslove:

1. da imaju potvrdu o otvorenom glavnom žiro računu kod banke.
2. da su registrovana shodno odredbama Zakona o udruženjima i fondacijama,
3. da imaju registraciju na prostoru Bosansko-podrinjskog kantona Goražde,
4. da se ne nalaze u procesu stečaja ili likvidacije ili blokade računa,
5. da nemaju neizmirenih obaveza za poreze i doprinose, osim obaveza za koje su obuhvaćene ugovorom o reprogramiranju obaveza,
6. da su registrovana minimalno 2 godine od dana podnošenja aplikacije za učestvovanje u programu.

Ostale tačke Programa ostaju nepromijenjene.

**Broj: \_\_\_\_\_\_\_\_\_\_\_\_\_\_\_ M I N I S T A R**

***Goražde,\_\_\_\_\_\_\_\_\_\_\_\_\_\_\_\_\_ Haris Salković***